smcproject/ml-wiki-sentences huggingface dataset:
ആർക്കാട്ടു നവാബ് വെറുമൊരു പാവയാണെന്നും മൈസൂരിന്റെ സൈനികശക്തി തിരുവിതാംകൂറിന്‌ കൊടിയ വിപത്തായിത്തീരുമെന്നും കേശവദാസ് കണ്ടു.
ആ നിമിഷം മുതൽ ഇംഗ്ലീഷ് ഈസ്റ്റിന്ത്യാക്കമ്പനിയുമായി സ്വതന്ത്രമായ ഒരു സഖ്യമുണ്ടാക്കുന്നതിനുവേണ്ടി തന്റെ അസാമാന്യമായ നയതന്ത്രകുശലത അദ്ദേഹം പ്രയോഗിക്കാൻ തുടങ്ങി.
മംഗലാപുരം ഉടമ്പടി(1784)യുടെ ഒന്നാം വകുപ്പിൽ തിരുവിതാംകൂർ മഹാരാജാവ് ഇംഗ്ലീഷുകാരുടെ സുഹൃത്തും ബന്ധുവുമാണെന്ന് അസന്ദിഗ്ദ്ധമായി പ്രഖ്യാപിച്ചത്, കേശവദാസിന്റെ ഏറ്റവും പ്രധാനപ്പെട്ട നയതന്ത്രവിജയമായിരുന്നു.
മംഗലാപുരം ഉടമ്പടിയിലെ വ്യവസ്ഥമൂലം കേശവദാസ് രണ്ടു പ്രധാനകാര്യങ്ങൾ നേടി: തിരുവിതാംകൂറിന്റെ പരിപൂർണ്ണസ്വാതന്ത്ര്യം കമ്പനിയെക്കൊണ്ട് അംഗീകരിപ്പിക്കുകയും പരോക്ഷമായി കർണ്ണാടിൿ നവാബിന്റെ അധികാരം തള്ളിക്കളയുകയും ചെയ്തുവെന്നതാണ്‌ അതിൽ ഒന്ന്.
രണ്ടാമതായി കമ്പനിയുമായി അദ്ദേഹം നേരിട്ട് ഒരു സഖ്യമുണ്ടാക്കി.
കമ്പനിയുമായി ഉണ്ടാക്കിയ ഈ സഖ്യമാണ്‌ കേശവദാസന്റെ നയത്തിലെ മർമ്മപ്രധാനമായ ഭാഗം.
മൈസൂരുമായി യുദ്ധം ഒഴിവാക്കുക സാദ്ധ്യമല്ലെന്ന് അദ്ദേഹത്തിന്‌ ബോദ്ധ്യമായിരുന്നു.
പിന്നെയുള്ള ഏക ആശ ബ്രിട്ടീഷുകാരുടെ പരിപൂർണ്ണ പിന്തുണയാണ്‌.
നശിപ്പിക്കപ്പെട്ട നെടുങ്കോട്ടയുടേ അവശിഷ്ടങ്ങൾ ചാലക്കുടിയിലെ മേലൂരിൽ
എന്നാൽ 1790-ൽ തന്റെ പരാജയത്തിന്‌ പ്രതികാരം വീട്ടാൻ ടിപ്പു നെടുംകോട്ട ആക്രമിച്ചപ്പോൾ എതിർക്കാൻവേണ്ടി തിരുവിതാംകൂറിന്റെ ചെലവിൽ താമസിച്ചിരുന്ന ഇംഗ്ലീഷ് സൈന്യം ടിപ്പുവിന്റെ പടയുടെ നശീകരണങ്ങൾ കണ്ടുനിൽക്കുകയാണുണ്ടായത്.
ഈ കൊടുംചതിയിലും മനം പതറാതെ കേശവപിള്ള അതിനു കാരണക്കാരനായ മദ്രാസ് ഗവർണ്ണർ ഹാളണ്ടിനെയും സഹോദരനെയും ഗവർണ്ണർ ജനറലിനെക്കൊണ്ട് സ്ഥാനഭ്രഷ്ടരാക്കി.
ടിപ്പുവിന്റെ പട ആലുവയിൽ താവളമുറപ്പിച്ച് നശീകരണം നടത്തിവരെയാണ്‌ ഈസ്റ്റ് ഇന്ത്യാക്കമ്പനി ശ്രീരംഗപട്ടണം ആക്രമിക്കുന്നതും ടിപ്പു സൈന്യസമേതം അങ്ങോട്ടു നീങ്ങുന്നതും.
മൈസൂർ യുദ്ധത്തിൽ ഇംഗ്ലീഷുകാർ പലയിടങ്ങളിൽ വെച്ച് നടത്തിയ യുദ്ധങ്ങളിൽ കേശവദാസനും തിരുവിതാംകൂർ സൈന്യവും സഹായിക്കുകയുണ്ടായി.
മൈസൂർ രാജ്യത്തിന്റെ നേർപകുതി ഇംഗ്ലീഷുകാർക്ക് നൽകിക്കൊണ്ടുള്ള ടിപ്പുവിന്റെ ശ്രീരംഗപട്ടണസന്ധിക്കുശേഷം കമ്പനി തിരുവിതാംകൂറിന്റെ അധീനതയിലുള്ള പ്രദേശങ്ങൾ അന്യായമായി അധീനപ്പെടുത്താൻ ശ്രമിക്കുകയും തങ്ങളുടെ യുദ്ധച്ചെലവ് നൽകാൻ ആവശ്യപ്പെടുകയുമുണ്ടായി.
മൂന്നാം മൈസൂർ യുദ്ധത്തോടെ ശത്രുഭയം നീങ്ങിയ തിരുവിതാംകൂറിന്റെ സർവ്വതോമുഖമായ  അഭിവൃദ്ധിയിൽ രാജാകേശവദാസന്റെ ശ്രദ്ധ പതിഞ്ഞു.
ടിപ്പുവിന്റെ പടയോട്ടത്തിൽ തിരുവിതാംകൂറിൽ അഭയംപ്രാപിച്ച രാജാക്കന്മാരെയും പ്രഭുക്കന്മാരെയും അവകാശങ്ങളോടെ പുനർവിന്യസിക്കുക എന്നതായിരുന്നു അദ്ദേഹത്തിന്റെ പ്രഥമചുമതല.
ആലപ്പുഴയുടെ വികസനം ആലപ്പുഴ പട്ടണത്തിൻ്റെ ശില്പിയായാണ് കേശവദാസനെ കരുതിപ്പോരുന്നത്.
ആലപ്പുഴയിലെ കല്ലുപാലം.
ആലപ്പുഴ പട്ടണത്തിന്റെ ചീഫ് ആർക്കിടെക്‌റ്റായി ഇദ്ദേഹത്തിനെയാണ് കരുതിപ്പോരുന്നത്.
ഇന്നത്തെ ആലപ്പുഴ പട്ടണം ഒരുകാലത്ത് കാട് നിറഞ്ഞ് മനുഷ്യവാസയോഗ്യമല്ലാത്ത ഒരു സ്ഥലമായിരുന്നു.
ഒരു തുറമുഖത്തിന് പറ്റിയ സ്ഥലം എന്ന് കണ്ട് ഇദ്ദേഹം ആലപ്പുഴയെ വികസിപ്പിച്ചു.
തുറമുഖത്തേയ്ക്ക് ചരക്കുകൾ കൊണ്ടുവരുന്നതിനായി ഇദ്ദേഹം രണ്ട് കനാലുകളും നിർമ്മിച്ചു.
ചാലക്കമ്പോളം നിർമ്മിച്ചതും ഇദ്ദേഹമാണ്.
സൂറത്ത് , മുംബൈ , കച്ച് എന്നിവിടങ്ങളിൽ നിന്നുള്ള വ്യാപാരികൾക്ക് വ്യാപാരം നടത്താൻ എല്ലാ സൗകര്യങ്ങളും ഇദ്ദേഹം ചെയ്തു നൽകി.
ഇക്കാലത്ത് തിരുവിതാങ്കൂറിന്റെ വാണിജ്യനഗരമായി ആലപ്പുഴ മാറി.
തിരുവനന്തപുരം മുതൽ അങ്കമാലിക്കടുത്തുള്ള കറുകുറ്റി വരെ അദ്ദേഹം ഒരു പാത നിർമ്മിക്കുകയുണ്ടായി.
ഇതാണ് ഇന്നത്തെ സംസ്ഥാനപാത 1 .
പിൽക്കാലത്ത് ഇദ്ദേഹത്തിന്റെ സ്മരണാർത്ഥം ഈ പാത തുടങ്ങുന്ന സ്ഥലത്തിന് കേശവദാസപുരം എന്ന് നാമകരണം ചെയ്തു.
ടിപ്പു സുൽത്താനിൽ നിന്നുള്ള ഭീഷണി കൂടിക്കൂടി വന്നപ്പോൾ ബ്രിട്ടീഷുകാരുടെ സഹായം തേടാൻ ദിവാൻ രാജാവിനോട് ആവശ്യപ്പെട്ടതും സഹായിക്കാൻ വന്ന ബ്രിട്ടീഷുകാർ പിന്നീട് ഭരണത്തിൽ ഇടപെടാൻ തുടങ്ങിയതും കേശവപിള്ളയ്ക്കെതിരെ അപവാദങ്ങൾ പരത്താൻ ചിലർക്ക് അവസരമൊരുക്കിയിരുന്നു.
1798-ൽ ധർമ്മരാജയുടെ മരണത്തിനു ശേഷം രാജാവായി വന്ന ബലരാമവർമ്മയ്ക്ക് പതിനാല് വയസ്സേ പ്രായം ഉണ്ടായിരുന്നുള്ളൂ.
ജയന്തൻ ശങ്കരൻ നമ്പൂതിരിയായിരുന്നു രാജാവിന്റെ പിന്നിൽ നിന്ന് ഭരണം നിർവ്വഹിച്ചിരുന്നത്.
ഒരു ചാരനായി മുദ്ര കുത്തി ജയന്തൻ നമ്പൂതിരി കേശവദാസിനെ വീട്ടുതടങ്കലിലാക്കി.
അദ്ദേഹത്തിന്റെ പദവികളും തിരിച്ചെടുത്ത് സ്വത്തുക്കളും കണ്ടുകെട്ടി.
1799 ഏപ്രിൽ 21-ന് ഇദ്ദേഹത്തിനെ വിഷം കൊടുത്ത് കൊല്ലുകയായിരുന്നു.
കേശവദാസിന്റെ മരണത്തെത്തുടർന്നുണ്ടായ കലാപത്തിൽ ജയന്തൻ ശങ്കരൻ നമ്പൂതിരി സ്ഥാനഭ്രഷ്ടനാക്കപ്പെട്ടുകയും വേലുത്തമ്പി ദളവ ദിവാനായി നിയമിക്കപ്പെടുകയും ചെയ്തു.
പുറമേയ്ക്കുള്ള കണ്ണികൾ Dharma Raja എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Alapuzha Website Archived 2016-03-04 at the Wayback Machine .
accessed on August 7, 2006.
Voice of Dharma accessed on August 7, 2006.
അവലംബം ↑ http://www.hindu.com/2010/05/01/stories/2010050153461000.htm%5Bപ്രവർത്തിക്കാത്ത+കണ്ണി%5D ↑ ↑ Abraham, M.V., A Concise History of Travancore, Tiruvalla, 1941, p. 28.
South Travancore was a part of the erstwhile State of Travancore-cochin.
It was formed out of the four Tamil speaking taluks of Agasteeswaram, Thovalai, Kalkulam and Vilavancode.
↑ Shungoonny Menon, P., A History of Travancore, Cochin, 1983, p.146 ↑ ↑ https://archive.org/details/rajakesavadas1938reswarapilla/page/n3/mode/1up ↑ ↑ https://shodhganga.inflibnet.ac.in/bitstream/10603/70621/10/10_chapter%203.pdf ↑ ↑ Shungoonny Menon, P., A History of Travancore, Trivandrum, 1983, p.1.
↑ Velu Pillai, T.K., The Travancore State Manual, Vol.
II, Trivandrum, 1996, p.156.
↑ ↑ ↑ Velu Pillai, T. K., The Travancore State Manual , Vol.
II, Trivandrum, 1945, p.44.
↑ Velu Pillai, T. K., The Travancore State Manual , Vol.
↑ ↑ ↑ {{ cite journal }} :  CS1 maint: unrecognized language ( link ) ↑
രാജാക്കന്മാരുടെ താഴ്വര ഇംഗ്ലീഷ് വിലാസം https://ml.wikipedia.org/wiki/Valley_of_the_Kings Location of the valley in the Theban Hills, west of the Nile, October 1988 (red arrow shows location)
ബിസി 16 മുതൽ പതിനൊന്നാം നൂറ്റാണ്ട് വരെ ഏകദേശം 500 വർഷക്കാലം, ഈജിപ്തിലെ ഭരണാധികാരികളായിരുന്ന ഫറവോമാരെ അടക്കം ചെയ്തിരുന്ന ഒരു താഴ്വരയാണ് വാലി ഓഫ് ദി കിംഗ്സ് ( അറബി : وادي الملوك ‬ Wādī al Mulūk ; Coptic : ϫⲏⲙⲉ ), അഥവാ വാലി ഓഫ് ദി ഗേറ്റ്സ് ഓഫ് ദി കിംഗ്സ് ( അറബി : وادي  ابواب  الملوك ‬ Wādī Abwāb al Mulūk ) എന്നറിയപ്പെടുന്ന രാജാക്കന്മാരുടെ താഴ്വര .
ലോകത്തിലെ ഏറ്റവും പ്രശസ്തമായ പുരാവസ്തു കേന്ദ്രങ്ങളിലൊന്നായ ഈ താഴ്വര തെബൻ നെക്രോപോളിസിന്റെ ഹൃദയഭാഗത്ത് തീബ്സിന്റെ (ആധുനിക ലക്സർ) എതിർവശത്തായി നൈൽ നദിയുടെ പടിഞ്ഞാറ് കരയിലാണ് സ്ഥിതിചെയ്യുന്നത്.
ഈജിപ്തിലെ 18, 19, 20 രാജവംശങ്ങളിലെ ഫറവോമാരുടെ മൃതദേഹങ്ങളാണ് ഇവിടെ അടക്കം ചെയ്തിരിക്കുന്നതെന്നാണു കരുതപ്പെടുന്നത്.
2005-ൽ ഒരു പുതിയ അറ കണ്ടെത്തിയതും 2008-ൽ രണ്ട് ശവകുടീരങ്ങളും കണ്ടെത്തിയതോടെ താഴ്‌വരയിൽ 63 ശവകുടീരങ്ങളും അറകളുമുണ്ട്.
ഈജിപ്ഷ്യൻ ന്യൂകിങ്ഡത്തിലെ പ്രധാന രാജകീയ വ്യക്തികളുടെയും നിരവധി വിശിഷ്ട പ്രഭുക്കന്മാരുടെയും പ്രധാന ശ്മശാന സ്ഥലമായിരുന്നു ഇത്.
രാജകീയ ശവകുടീരങ്ങൾ ഈജിപ്ഷ്യൻ പുരാണത്തിലെ രംഗങ്ങൾ കൊണ്ട് അലങ്കരിച്ചിരിക്കുന്നു.
കൂടാതെ അക്കാലത്തെ വിശ്വാസങ്ങളെയും ശവസംസ്കാര ചടങ്ങുകളെയും കുറിച്ച് സൂചനകൾ നൽകുന്നു.
മിക്കവാറും എല്ലാ ശവകുടീരങ്ങളും പുരാതനകാലത്ത് തുറന്ന് കൊള്ളയടിക്കപ്പെട്ടതായി തോന്നുന്നു, പക്ഷേ അവ ഇപ്പോഴും ഫറവോന്റെ സമൃദ്ധിയെയും ശക്തിയെയും കുറിച്ച് ഒരു ധാരണ നൽകുന്നു.
പതിനെട്ടാം നൂറ്റാണ്ടിന്റെ അവസാനം മുതൽ പുരാവസ്‌തുശാസ്‌ത്ര, ഈജിപ്‌റ്റോളജിക്കൽ പര്യവേഷണത്തിന്റെ കേന്ദ്രമായിരുന്നു‌ ഈ പ്രദേശം, അതിന്റെ ശവകുടീരങ്ങളും ശ്മശാനങ്ങളും ഗവേഷണത്തെയും താൽപ്പര്യത്തെയും ഉത്തേജിപ്പിച്ചുകൊണ്ടിരിക്കുന്നു.
ആധുനിക കാലത്ത് താഴ്വര ടുട്ടൻഖാമുന്റെ ശവകുടീരം കണ്ടെത്തിയതിന് പ്രശസ്തമാണ് (ഫറവോന്മാരുടെ ശാപത്തെക്കുറിച്ചുള്ള കിംവദന്തികളോടെ) ലോകത്തിലെ ഏറ്റവും പ്രശസ്തമായ പുരാവസ്തു സൈറ്റുകളിൽ ഒന്നാണ് ഇത്.
1979 ൽ, തെബൻ നെക്രോപോളിസിന്റെ ബാക്കി ഭാഗങ്ങൾക്കൊപ്പം ഇത് ഒരു ലോക പൈതൃക സൈറ്റായി മാറി.
താഴ്‌വരയിൽ പര്യവേഷണവും ഉത്ഖനനവും സംരക്ഷണവും തുടരുന്നു, അടുത്തിടെ ഒരു പുതിയ ടൂറിസ്റ്റ് കേന്ദ്രം തുറന്നു.
ജിയോളജി Stratigraphy of the valley
1,000 അടിയിലധികം ചുണ്ണാമ്പുകല്ലും മറ്റ് അവശിഷ്ട പാറകളും സ്ഥിതിചെയ്യുന്ന രാജാക്കന്മാരുടെ താഴ്വര, താഴ്വരയിലെ പാറക്കൂട്ടങ്ങളും സമീപത്തുള്ള ഡീർ എൽ-ബഹ്രിയും, മാർലിന്റെ മൃദുവായ പാളികളുമായി വിഭജിച്ചിരിക്കുന്നു.
35–56 ദശലക്ഷം വർഷങ്ങൾക്ക് മുമ്പ് മെഡിറ്ററേനിയൻ കടൽ തെക്ക് അശ്വാൻ വരെ വ്യാപിച്ചുകിടക്കുന്ന കാലഘട്ടത്തിലാണ് അവശിഷ്ട പാറ ആദ്യകാലങ്ങളിൽ നിക്ഷേപിക്കപ്പെട്ടത് .
പ്ലീസ്റ്റോസീൻ കാലഘട്ടത്തിൽ താഴ്‌വര പീഠഭൂമിയിൽ നിന്ന് സ്ഥിരമായ മഴയിലൂടെ കൊത്തിയെടുത്തു.
ഈജിപ്തിന്റെ ഈ ഭാഗത്ത് നിലവിൽ വർഷം മുഴുവനും മഴ കുറവാണ്.
പക്ഷേ ഇടയ്ക്കിടെ ഫ്ലാഷ് വെള്ളപ്പൊക്കം താഴ്‌വരയിൽ പതിക്കുകയും ടൺ കണക്കിന് ജീർണ്ണാവശിഷ്ടങ്ങൾ തുറന്ന ശവകുടീരങ്ങളിലേക്ക് വലിച്ചെറിയുകയും ചെയ്യുന്നു.
അവലംബം ഉറവിടങ്ങൾ – Details of all the major tombs, their discovery, art and architecture – Covers the history of the exploration of the Valley in chronological order – A good introduction to the valley and surroundings – Spectacular photography of the best tombs – chapters by archaeologists working in the valley from an international conference on the Valley of the Kings
കൂടുതൽ വായനയ്ക്ക് Atiya, Farid S. Valley of the Kings .
Cairo, Egypt: F. Atiya Press, 2006.
Bongioanni, Alessandro.
Luxor and the Valley of the Kings .
Vercelli, Italy: White Star Publishers, 2004.
Dodson, Aidan.
After the Pyramids: The Valley of the Kings and Beyond .
London: Rubicon Press, 2000.
Hornung, Erik.
The Valley of the Kings: Horizon of Eternity .
1st U.S. ed.
New York: Timken, 1990.
Reeves, C. N. Valley of the Kings: The Decline of a Royal Necropolis .
London: K. Paul International, 1990.
Reeves, Nicolas, and Richard H. Wilkinson.
The Complete Valley of the Kings .
London: Thames Hudson, 2008.
Weeks, Kent R. Atlas of the Valley of the Kings .
Cairo: American University in Cairo Press, 2000.
Wilkinson, Richard H., and Kent R. Weeks.
The Oxford Handbook of the Valley of the Kings .
New York: Oxford University Press, 2016.
പുറംകണ്ണികൾ Valley of the Kings എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാജാക്കാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Rajakkad_Gramapanchayat
ഇടുക്കി ജില്ലയിലെ ഉടുമ്പൻചോല താലൂക്കിൽ സ്ഥിതി ചെയ്യുന്ന പഞ്ചായത്താണ് രാജാക്കാട് ഗ്രാമപഞ്ചായത്ത് .
31.03 ചതുരശ്രകിലോമീറ്റർ വിസ്തീർണ്ണമുള്ള ഈ പഞ്ചായത്തിൽ നെടുങ്കണ്ടം ബ്ലോക്ക് പഞ്ചായത്തും , രാജാക്കാട് വില്ലേജും ഉൾക്കൊള്ളുന്നു.
അതിരുകൾ വടക്ക് - ബൈസൺ വാലി പഞ്ചായത്ത് കിഴക്ക് - രാജകുമാരി , സേനാപതി പഞ്ചായത്തുകൾ തെക്ക് - കൊന്നത്തടി പഞ്ചായത്ത് പടിഞ്ഞാറ് - വെള്ളത്തൂവൽ പഞ്ചായത്ത് വാർഡുകൾ കൊച്ചുമുല്ലക്കാനം മുല്ലക്കാനം പുന്നസിറ്റി രാജാക്കാട് എ​ൻ ആർ സിറ്റി വാക്കേ സിറ്റി അടിവാരം പഴയവിടുതി കുരിശുംപടി ചെറുപുറം കള്ളിമാലി ആനപ്പാറ പന്നിയാർകുട്ടി അവലംബം http://www.trend.kerala.gov.in Archived 2019-09-02 at the Wayback Machine .
രതീഷ് അമ്പാട്ട് ഇംഗ്ലീഷ് വിലാസം https://ml.wikipedia.org/wiki/Rathish_Ambat ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാള ചലച്ചിത്ര സംവിധായകനാണ് രതീഷ് അമ്പാട്ട് .
ദിലീപ്, സിദ്ധാർഥ് എന്നിവർ പ്രധാന കഥാപാത്രങ്ങളായി 2018ൽ പുറത്തിറങ്ങിയ കമ്മാരസംഭവം ആണ് ആദ്യ ചിത്രം.
ലാൽ ജോസ്സിന്റെ സംവിധാന സഹായിയായും, പരസ്യ ചലച്ചിത്ര സംവിധായകനായും സേവനമനുഷ്ടിച്ചിട്ടുള രതീഷ്, 2018-ലാണ് ആദ്യ ചിത്രം സംവിധാനം ചെയുന്നത്.
മുരളി ഗോപിയാണ് ചിത്രത്തിന്റെ തിരക്കഥ നിർവഹിച്ചത് .
ഏറെ പ്രേക്ഷക പ്രശംസ നേടിയ ചിത്രമായിരുന്നു കമ്മാരസംഭവം .
ചിത്രങ്ങൾ S.No വർഷം ചിത്രം തിരക്കഥ അഭിനേതാക്കൾ 1 2018 കമ്മാരസംഭവം മുരളി ഗോപി ദിലീപ്, മുരളി ഗോപി ,സിദ്ധാർഥ് പുറത്തേക്കുള്ള കണ്ണികൾ രതീഷ് അമ്പാട്ട് ഐ.എം.ഡി.ബി.യിൽ രതീഷ് അമ്പാട്ട് ഫേസ്ബുക്ക്‌ൽ അവലംബം
രതീഷ് രഘുനന്ദൻ
മലയാള സിനിമയിലെ പ്രമുഖ തിരക്കഥാകൃത്തും സംവിധായകനുമാണ് രതീഷ് രഘുനന്ദൻ .
2022 -ൽ പുറത്തിറങ്ങിയ ഉടൽ എന്ന ചിത്രത്തിലൂടെ നവാഗത സംവിധായകനായി മലയാള ചലച്ചിത്ര രംഗത്തേക്ക് എത്തിയ രതീഷ്, പിന്നീട് 2024-ൽ പുറത്തിറങ്ങിയ തങ്കമണി എന്നീ ചലച്ചിത്രവും സംവിധാനം ചെയ്തിട്ടുണ്ട് .
പഠനത്തിന് ശേഷം അമൃത ടി.വി.യിൽ സിറ്റിസൺ ജേർണലിസ്റ്റ് എന്ന പരിപാടിയിലൂടെയാണ് കലാരംഗത്തേക്ക് എത്തുന്നത്.
പിന്നീട് മീഡിയാവൺ , റിപ്പോർട്ടർ ടി വി എന്നിവിടങ്ങളിലും ദുബായ് കേന്ദ്രീകരിച്ച് റേഡിയോ ഏഷ്യയിൽ റേഡിയോ ജോക്കിയായും പ്രവർത്തിച്ച ശേഷമാണ് ചലച്ചിത്ര രംഗത്തേക്ക് എത്തിയത്.
നിരവധി ചലച്ചിത്രങ്ങളിൽ സഹസംവിധായകനായി പ്രവർത്തിച്ചിട്ടുള്ള രതീഷ്, ഉടൽ, തങ്കമണി എന്നീ ഹിറ്റ് ചിത്രങ്ങൾ സംവിധാനം ചെയ്തിട്ടുണ്ട്.
Director Ratheesh Raghunandan and Actor Dileep ഉടൽ
മലയാളത്തിലെ ത്രില്ലർ സിനിമകളിൽ വളരെ വ്യത്യസ്‌തമായ ശൈലിയിൽ അവതരിപ്പിച്ച ചിത്രങ്ങളിൽ ഒന്നായിരുന്നു ഉടൽ .
ധ്യാൻ ശ്രീനിവാസൻ , ദുർഗ കൃഷ്‌ണ , ഇന്ദ്രൻസ് എന്നിവരാണ് പ്രധാന കഥാപാത്രങ്ങളെ അവതരിപ്പിച്ച ചിത്രം ഏറെ പ്രേക്ഷക പ്രശംസ നേടിയിരുന്നു.
Ratheesh Raghunandan in Thankamani flim shooting location തങ്കമണി
1986-ൽ രാഷ്ട്രീയത്തെ തന്നെ പിടിച്ചുകുലുക്കിയ തങ്കമണി സംഭവത്തെ ആസ്പദമാക്കി രതീഷ് തിരക്കഥയും സംഭാഷണവും എഴുതി, സംവിധാനം ചെയ്ത് 2024-ൽ പുറത്തിറങ്ങിയ ക്രൈം ത്രില്ലർ ചിത്രമാണ് 'തങ്കമണി: ദി ബ്ലീഡിംഗ് വില്ലേജ്' .
ദിലീപ് , നീത പിള്ള, മനോജ് കെ ജയൻ , സിദ്ധീഖ് , എന്നിവർ പ്രധാന കഥാപത്രങ്ങളെ അവതരിപ്പിക്കുന്ന ചിത്രം ഏറെ ചർച്ച ചെയ്യപ്പെട്ടിരുന്നു .
Director Ratheesh Raghunandan and Actor Azeez Nedumangadu ഇതും കാണുക
മൂവീ ഡാറ്റ ബേസ് അവലംബം
രതീഷ് കണ്ടടുക്കം ഇംഗ്ലീഷ് വിലാസം https://ml.wikipedia.org/wiki/Ratheesh_Kandadukkam
കേരളത്തിലെ ഒരു സ്വകാര്യ ചാനൽ ആയ ഫ്‌ളവേഴ്‌സ് ചാനൽ പ്രേക്ഷകർക്ക് മുമ്പിൽ അവതരിപ്പിച്ച ഗായകനാണ് രതീഷ് കണ്ടടുക്കം .
മലയാളസിനിമയിലെ അതുല്യഗായകനായ കെ. ജെ. യേശുദാസിന്റെ ശബ്ദസാമ്യത്തിൽ  കോമഡി ഉൽസവം എന്ന ഫ്ലവേഴ്സ് ചാനലിലെ ജനപ്രിയ  പരിപാടിയിലൂടെ ആയിരുന്നു അരങ്ങേറ്റം.
കൃത്യതയാർന്ന ശബ്ദസാമ്യതയും കഴിവും ഒത്തൊരുമിച്ചു വന്നതുകൊണ്ട് ഏറെ പ്രശ്സ്തനായി മാറുകയായിരുന്നു രതീഷ്.
കാസർഗോഡ് ജില്ലയിലെ ഒടയഞ്ചാലിൽ കണ്ടടുക്കം എന്ന സ്ഥലത്ത് അമ്പാടിയുടേയും രോഹിണിയുടേയും രണ്ടു മക്കളിൽ ഇളയ വ്യക്തിയാണ് രതീഷ്.
1981 മേയ് 12 -നായിരുന്നു ജനനം.
സഹോദരി അനിതയാണ്.
ഭാര്യ ബിന്ദുവും രണ്ടു പെണുകുട്ടികളും രതീഷിനുണ്ട്.
അട്ടേങ്ങാനം ഗവണ്മെന്റ് സ്കൂളിൽ ഒമ്പതാം ക്ലാസ്സ് മാത്രമാണ് വിദ്യാഭ്യാസ യോഗ്യതയുള്ളത്.
തുടർന്ന് പഠനം നിർത്തുകയായിരുന്നു.
ജീവിതപ്രാരാബ്ധങ്ങൾ നിമിത്തം ചെറുപ്പത്തിൽ തന്നെ ഒടയഞ്ചാലിൽ ഉണ്ടായിരുന്ന ടയർ റിസോളിങ് കമ്പനിയിൽ ജോലി ചെയ്തു വരികയായിരുന്നു.
നിലവിൽ സമീപപ്രദേശമായ പരപ്പയിലെ ടയർ റിസോളിങ് കമ്പനിയിൽ തന്നെ ജോലി ചെയ്തു വരുന്നു.
ചക്കിട്ടടുക്കം ഭജനമഠത്തിൽ ഭജനഗാനങ്ങൾ പാടുന്നു എന്നതൊഴികെ യാതൊരു വിധ സംഗീതപഠനവും രതീഷ് നടത്തിയിരുന്നില്ല.
കാഞ്ഞങ്ങാടുള്ള ദേവഗീതം ഓർക്കസ്ട്ര എന്ന സുഹൃത്തുക്കൾ തുടങ്ങിയ ട്രൂപ്പിലും ഒരു വർഷത്തിലേറെയായി രതീഷ് പാടുന്നുണ്ട്.
ജീവകാരുണ്യ പ്രവർത്തനങ്ങളുടെ ഭാഗമായുള്ള റോഡ് ഷോകളിലും മറ്റുമൊക്കെ സജീവമായി രതീഷ് പങ്കെടുത്തു വരുന്നു.
രണ്ടു സിനിമകളിലും ഗൾഫ് രാജ്യങ്ങളിലും പാടാനുള്ള അവസരം ഫ്‌ളവേഴ്‌സ് ചാനലിലെ പരിപാടിയോടെ രതീഷിനു കൈവന്നിരിക്കുന്നു.
നിരവധി അംഗീകാരങ്ങൾ വിവിധ സാംസ്കാരിക സംഘടനകൾ വഴി രതീഷിനെ തേടി എത്തി.
രത്തൻ ലാൽ കട്ടാരിയ ഇംഗ്ലീഷ് വിലാസം https://ml.wikipedia.org/wiki/Rattan_Lal_Kataria
ഹരിയാനയിൽ നിന്നുള്ള ഒരു ഇന്ത്യൻ രാഷ്ട്രീയക്കാരനാണ് രത്തൻ ലാൽ കട്ടാരിയ .
2019 മെയ് 31 ന് അദ്ദേഹം ജൽശക്തി സഹമന്ത്രിയായി.
പതിനാറാം ലോക്‌സഭയിലെ അംഗമാണ്.
ഭാരതീയ ജനതാ പാർട്ടി സ്ഥാനാർത്ഥിയായി അംബാലയിൽ നിന്ന് ലോക്സഭയിലേക്ക് 612,121 വോട്ടുകൾക്ക് അദ്ദേഹം തിരഞ്ഞെടുക്കപ്പെട്ടു.
ഐ‌എൻ‌സി സ്ഥാനാർത്ഥി രാജ് കുമാർ ബാൽമിക്കിയെ പരാജയപ്പെടുത്തി മൊത്തം വോട്ടെടുപ്പ് 1,220,121 ആയിരുന്നു.
മുമ്പ് ഭാരതീയ ജനതാപാർട്ടി സ്ഥാനാർത്ഥിയായി അംബാലയിൽ നിന്ന് പതിമൂന്നാം ലോക്സഭയിലേക്ക് തിരഞ്ഞെടുക്കപ്പെട്ടിട്ടുണ്ട്.
1951 ഡിസംബർ 19 ന് ജ്യോതിരാം കതാരിയയുടെയും പർവരി ദേവിയുടെയും പുത്രനായി ജനിച്ച അദ്ദേഹം കുരുക്ഷേത്ര സർവകലാശാലയിൽ എം എ, എൽ എൽ ബി ബിരുദം നേടി.
ശ്രീമതി ബന്റൊ കതാരിയ ആണ് പത്നി കരിയർ
മെയ് 2019-ൽ, കതാരിയ ജൽ ശക്തി ആൻഡ് സോഷ്യൽ ജസ്റ്റിസ് ശാക്തീകരണസഹമന്ത്രി ആയി  .
രതീഷ് വേഗ ഇംഗ്ലീഷ് വിലാസം https://ml.wikipedia.org/wiki/Ratheesh_Vegha
രതീഷ് വേഗ പ്രശസ്തനായ ഒരു  മലയാള സംഗീതസംവിധായകനും, ഗായകനുമാണ്.
2010ൽ കോക്ക്ടെയിൽ എന്ന മലയാളചലച്ചിത്രത്തിലൂടെയാണ് അദ്ദേഹം സംഗീതസംവിധാന രംഗത്തേക്ക് കടന്നുവരുന്നത്.
അതിനുശേഷം പതിനെട്ടോളം മലയാള സിനിമകളിൽ അദ്ദേഹം സംഗീതസംവിധാനം നിർവഹിച്ചു.
രതീഷ് വേഗ സംഗീതസംവിധാനം നിർവഹിച്ച ചലച്ചിത്രങ്ങളുടെ പട്ടിക വർഷം സിനിമ ഭാഷ 2010 കോക്ക്ടെയിൽ മലയാളം 2010 എഗൈൻ കാസർകോട് കാദർഭായ് മലയാളം 2011 ബ്യൂട്ടിഫുൾ (ചലച്ചിത്രം) മലയാളം 2012 മുല്ലശ്ശേരി മാധവൻകുട്ടി നേമം പി.ഒ. മലയാളം 2012 നമുക്ക് പാർക്കാൻ മലയാളം 2012 റൺ ബേബി റൺ മലയാളം 2012 പോപ്പിൻസ് മലയാളം 2012 സീൻ ഒന്ന് നമ്മുടെ വീട് മലയാളം 2012 തെരുവുനക്ഷത്രങ്ങൾ മലയാളം 2012 ലോക് പാൽ മലയാളം 2013 മാറ്റിനി മലയാളം 2013 ഒരു ന്യൂയോർക്ക് സായാഹ്നം മലയാളം 2013 റെബേക്ക ഉതുപ്പ് കിഴക്കേമല മലയാളം 2013 സാധാരണക്കാരൻ മലയാളം 2013 റെബേക്ക ഉതുപ്പ് കിഴക്കേമല മലയാളം 2013 ദാവീദ് ആന്റ് ഗോലിയാത്ത് മലയാളം 2013 ലേഡീസ് ആന്റ് ജെന്റിൽമാൻ മലയാളം 2013 കള്ളക്കാമുകൻ മലയാളം സ്വകാര്യ ജീവിതം
ഡോ. അനുവാണ് രതീഷ് വേഗയുടെ പത്നി, മകൻ നധിൻ അവാർഡുകൾ മികച്ച സംഗീതസംവിധായകൻ (ബ്യൂട്ടിഫുൾ (2011)) - ദി കൊച്ചി ടൈംസ് ഫിലിം അവാർഡ് മികച്ച സംഗീതസംവിധായകൻ (ബ്യൂട്ടിഫുൾ (2011)) -മിർച്ചി മ്യൂസിക് അവാർഡ്സ് സൗത്ത് അവലംബം പുറത്തേക്കുള്ള കണ്ണികൾ http://malayalasangeetham.info/php/displayProfile.php?category=musician artist=Ratheesh%20Vegha http://www.imdb.com/name/nm4274041/
രത്തൻ തിയം Ratan Thiyam Ratan Thiyam
രത്തൻ തിയം .
(ജനനം 20 ജനുവരി 1948).
മണിപ്പൂർ സ്വദേശിയായ നാടക കൃത്തും സംവിധായകനുമാണ് രത്തൻ തിയം.1987 ൽ സംഗീത നാടക അക്കാഡമി അവാർഡും 2005 ൽ കാളിദാസ സമ്മാനവും ലഭിച്ചു.
ഭാരതീയ നാടക വേദിയുടെ തനിമയ്ക്കായി പ്രയത്നിക്കുന്ന കലാകാരനാണ് ഇദ്ദേഹം.
ഇപ്പോൾ നാഷണൽ സ്കൂൾ ഓഫ് ഡ്രാമയുടെ അധ്യക്ഷനായി പ്രവർത്തിച്ചു വരുന്നു.
മതിലേരിക്കന്നി ഇംഗ്ലീഷ് വിലാസം https://ml.wikipedia.org/wiki/Mathilerikanni
ഒരു വടക്കൻ പാട്ടാണു് മതിലേരിക്കന്നി .
മതിലേരിക്കന്നി, വേണാട് പൂങ്കുയിലോം കന്നി, ചൂരിയമണി കോവിലകം കന്നി എന്നിങ്ങനെ മൂന്നു കന്നികളുടെ കഥയാണിതു്.
മൂന്നു കന്നികളിലും മൂന്നു ഭാവമാണു് പ്രകടമാകുന്നതു്.
സാധാരണ വടക്കൻ പാട്ടുകളിൽ നിന്നും വ്യത്യസ്തമായി വീരം, കരുണം എന്നീ രസങ്ങൾക്കൊപ്പം ശൃംഗാരവും മതിലേരിക്കന്നിയിൽ സമന്വയിപ്പിച്ചിട്ടുണ്ടു്.
കടത്തനാടൻ ഗ്രാമ്യഭാഷയാണു് ഇതിലെ ഭാഷ.
ഈ പാട്ടിൽ പ്രതിഫലിച്ച കേരളത്തെ ആസ്പദമാക്കി 12ആം നൂറ്റാണ്ടിനു പിമ്പും 15ആം നൂറ്റാണ്ടിനു മുമ്പുമായ കാലഘട്ടത്തിലാണെന്നു മനസ്സിലാക്കാം.
ഇതൊരു ദുരന്തകാവ്യമാണു്.
കോലത്തിരിയുടെ പടത്തലവനായ മതിലേരി തിയ്യർ വാഴുന്നവരുടെ പുത്രിയാണു് കന്നി.
അവളെ വേണാടു വാഴുന്നവർ വിവാഹം കഴിച്ചു.
വിവാഹം കഴിഞ്ഞയുടനെ വേണാട്ടരചനു യുദ്ധത്തിൽ പങ്കെടുക്കാനായി കന്നിയെ പിരിയേണ്ടി വരുന്നു.
എന്നാൽ ഈ യുദ്ധത്തിന്റെ കാര്യമൊന്നും കന്നിയെ അറിയിച്ചിരുന്നില്ല.
ഏറെ കൊല്ലം കാത്തിരുന്നിട്ടും തന്നെപ്പറ്റി തിരക്കാത്ത പതിയെപ്പറ്റി വിലപിക്കുന്ന കന്നിയോട് മതിലേരി വാഴുന്നവർ കാര്യം പറയുന്നു.
ഭർത്താവിനെ യുദ്ധത്തിൽ  സഹായിക്കാനായി പൊന്നൻ എന്ന പേരിൽ ആൺവേഷം ധരിച്ചു കന്നി  അവിടെയെത്തുന്നു.
യുദ്ധം ജയിച്ച ശേഷം വേണാടിൽ സസുഖം വാഴുന്ന പൊന്നനോട് തമ്പുരാന്റെ അനുജത്തിയായ പൂങ്കുയിലോം കന്നിക്ക് പ്രണയം തോന്നുന്നു.
എന്നാൽ പ്രണയാഭ്യർത്ഥന നിരസിച്ച പൊന്നൻ രാത്രിയിൽ അവിടെ നിന്നും തിരികെ മതിലേരിയിലെത്തുന്നു.
പൊന്നനേയും തിരക്കാം ഒപ്പം തന്റെ ഭാര്യയേയും കാണാം എന്ന ചിന്തയിൽ മതിലേരിയിലേക്കു പുറപ്പെടുന്ന തമ്പുരാനെ വഴിക്കുവച്ചു് ചൂരിയമണി കോവിലകം കന്നി കാണുകയും അനുരാഗത്തിലാവുകയും ചെയ്യുന്നു.
അദ്ദേഹത്തെ സ്വന്തമാക്കണം എന്ന ചിന്തയിൽ പൂരം നോൽക്കാനായി അവൾ മതിലേരിയിലെത്തുന്നു.
അവിടെയെത്തി മതിലേരിക്കന്നിക്കുള്ള പൂരത്തടയിൽ നഞ്ച് ചേർത്ത ശേഷം അവൾ തിരികെ പോയി.
വിഷമുള്ള അട തിന്ന കന്നി, തമ്പുരാന്റെ മടിയിൽ കിടന്നു അന്ത്യശ്വാസം വലിക്കുന്നു.
ഇപ്പോൾ മാത്രമാണു് വേണാട്ടരചൻ കന്നിയും പൊന്നനും ഒരാളാണെന്നു തിരിച്ചറിയുന്നതു്.
പ്രിയതമയുടെ വേർപാടിൽ മനം നൊന്ത് തമ്പുരാനും ചങ്ക് പൊട്ടി മരിക്കുന്നു.
മതിലേരിക്കന്നി - ഒരു പഠനം - വി.ടി. കുമാരൻ മതിലേരിക്കന്നി സമ്പാദകൻ ടി.എച്ച്. കുഞ്ഞിരാമൻ നമ്പ്യാർ.
കേരള സാഹിത്യ അക്കാദമി ജാനുവരി 1979 ↑
മത്ത ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
ഒരു വരിയിൽ പത്ത് അക്ഷരങ്ങൾ; മ ഗണം, മ ഗണം, സ ഗണം എന്നിവയും അവസാനം ഒരു ഗുരു എന്നിവ വന്നാൽ മത്ത എന്ന വൃത്തമാകും .
ലക്ഷണം “ മത്താവൃത്തം മമ സഗ ചേർന്നാൽ ” വൃത്തമഞ്ജരിയിലെ വൃത്തങ്ങൾ
മതിൽപറ്റി ഇംഗ്ലീഷ് വിലാസം https://ml.wikipedia.org/wiki/Ficus_pumila
മതിലിലും മരത്തിലും പറ്റിക്കയറുന്ന കിഴക്കനേഷ്യയിലെ ഒരു നിത്യഹരിത വള്ളിച്ചെടിയാണ് മതിൽപറ്റി ( ശാസ്ത്രീയനാമം : Ficus pumila ) .
ചെടിയുടെ പ്രായം കൂടുന്തോറും ഇലയുടെ വലിപ്പവും കൂടിവരുന്നതായിക്കാണാം.
മറ്റ്‌ ആൽവർഗ്ഗത്തിലെ ചെടികളെപ്പോലെ ഈ ചെടിയുടെയും പരാഗണത്തിന്‌ ഒരു തരം കടന്നൽ ആവശ്യമാണ്‌.
അതിന്റെ പേർ ബ്ലാസ്റ്റോഫാഗ പുമിലെ എന്നാണ്‌.
വലിയ പരിപാലനമൊന്നും ആവശ്യമില്ലാതെ വളരുന്ന ഈ ചെടി ഒരു അലങ്കാരസസ്യമായി നട്ടുപിടിപ്പിച്ചു വരുന്നു.
കയറിപ്പോകുന്ന മതിലുകൾക്ക്‌ ഇതു കേടുവരുത്താറുണ്ട്‌.
ഒരിക്കൽ വേരു പിടിച്ചുകഴിഞ്ഞാൽപ്പിന്നെ നന്നായി വളരുന്നു.
പിടിച്ചുകയറാൻ ഒന്നുമില്ലെങ്കിൽ നിലത്തും പടരും.
ഇതൊരു ഔഷധസസ്യം കൂടിയാണ്‌.
ചിത്രശാല മതിൽപറ്റിയുടെ കായകൾ മതിൽപറ്റിയുടെ തണ്ട് മതിൽപറ്റിയുടെ ഇലകൾ മതിൽപറ്റി പുറത്തേക്കുള്ള കണ്ണികൾ Ficus pumila എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://ayurvedicmedicinalplants.com/index.php?option=com_zoom Itemid=26 page=view catid=45 key=16%5Bപ്രവർത്തിക്കാത്ത+കണ്ണി%5D http://ag.arizona.edu/pima/gardening/aridplants/Ficus_pumila.html Archived 2012-10-27 at the Wayback Machine .
http://classygroundcovers.com/item--Ficus-pumila-%7B24-Pots-3-1-2-in-%7D-Creeping-Climbing-fig-vine--171
മതുമൂല ഇംഗ്ലീഷ് വിലാസം https://ml.wikipedia.org/wiki/Mathumoola
കോട്ടയം ജില്ലയിൽ , ചങ്ങനാശ്ശേരി താലൂക്കിൽ ഉൾപ്പെടുന്ന സ്ഥലമാണ് മതുമൂല (മതിൽ മൂല).
ദേശീയപാത 183 ( എം.സി റോഡിലെ ) ഒരു ജംഗ്ഷനാണ് ഇത്.
വാഴപ്പള്ളി ക്ഷേത്രം റോഡും , മോർക്കുളങ്ങര റോഡും ഇവിടെ വന്നു ചേരുന്നു.
ചങ്ങനാശ്ശേരി നഗരത്തിലെ വാഴപ്പള്ളിയുടെ ഭാഗമാണ് മതുമൂല.
ചങ്ങനാശ്ശേരി പട്ടണത്തിലേക്ക് മതുമൂലയിൽ നിന്നും 1.5 കി.
ഏറ്റവും അടുത്ത തീവണ്ടിനിലയം 2 കി.
മീ അകലെ ചങ്ങനാശ്ശേരിയാണ് .
ഇവിടെനിന്നും കോട്ടയം നഗരത്തിലേക്ക് 17 കി.
മിയും ദൂരം ഉണ്ട്.
പേരിനു പിന്നിൽ വാഴപ്പള്ളി ക്ഷേത്രം
തെക്കുംകൂർ രാജഭരണകാലത്ത് വാഴപ്പള്ളി ക്ഷേത്രത്തിന്റെ സംരക്ഷാർത്ഥം പണിതീർത്ത കൂറ്റൻ മതിൽകെട്ട് മതുമൂലവരെ നീണ്ടുകിടന്നിരുന്നു.
പത്തില്ലത്തിൽ പോറ്റിമാരുടെ വംശനാശം സംഭവിച്ച 1750 സെപ്തംബർ മാസം നടന്ന ചങ്ങനാശ്ശേരി യുദ്ധത്തിൽ തെക്കുംകൂറിനു ആധിപത്യം നഷ്ടമാവുകയും, വാഴപ്പള്ളിക്ഷേത്ര മതിൽകെട്ടിനു സാരമായ കേടുപാടുകൾ ഉണ്ടാവുകയും ചെയ്തു.
നാശം സംഭവിച്ച ഈ മതിൽക്കെട്ടിന്റെ ഒരു ഭാഗം ഇവിടെയായതിനാൽ ഈ സ്ഥലം മതിൽമൂല യെന്നും, പിന്നീട് മതുമൂല യെന്നും അറിയപ്പെട്ടു.
മതേതര സദാചാരം
ധാർമിക തത്വചിന്തയുടെ ഒരു ശാഖയാണ് മതേതര ധാർമികത അഥവാ സെക്കുലർ മൊറാലിറ്റി .
ദൈവവിശ്വാസത്തെയോ മതശാസനകളോ ആധാരമാക്കാതെ- മനുഷ്യന്റെ യുക്തി, അറിവ്, ശാസ്ത്രബോധം, സഹാനുഭൂതി, പ്രയോജനം എന്നിവയിൽ മാത്രം അധിഷ്ഠിതമായിരിക്കും മതേതര ധാർമികത.
അതത് പ്രദേശങ്ങളിൽ നിലനിൽക്കുന്ന സംസ്കാരവും ഈ സദാചാരബോധത്തിന്റെ ഒരു ഘടകമാകാം.
മാനവികത , മതേതരത്വം , സ്വതന്ത്രചിന്ത എന്നിവ ഉൾപ്പെടുന്ന ഏതൊരു നൈതിക വ്യവസ്ഥയെയും മതേതര ധാർമികത സൂചിപ്പിക്കുന്നു.
മതേതര ധാർമികതയിൽ തന്നെ വിവിധങ്ങളായ ധാരകൾ നിലനിൽക്കുന്നുണ്ട്.
മാനവതാവാദത്തിന്റെ അടിസ്ഥാനത്തിലുള്ള ധാർമികത, നാസ്തിക ധാർമ്മികത, സ്വതന്ത്രചിന്തകരുടെ ധാർമികത തുടങ്ങി പ്രയോജനം (അന്തിമഫലം) മാത്രമാണ് പരിഗണിക്കേണ്ടതുള്ളൂ എന്ന പ്രയോജനവാദം വരെ മതേതര ധാർമികതയുടെ ചട്ടക്കൂടിൽ വരുന്നു.
ചരിത്രത്തിൽ ആദ്യമായി മതേതര ധാർമികതയെക്കുറിച്ചു പ്രതിപാദിച്ചത് സോക്രട്ടീസ് ആണെന്നാണ് കരുതപ്പെടുന്നത്.
പ്ലേറ്റോ രേഖപ്പെടുത്തിയ സോക്രറ്റീസിന്റെ സംഭാഷണങ്ങളിൽ ഒന്നായ യുത്തിഫ്രോയിൽ സോക്രറ്റീസ് അക്കാലത്തെ ഒരു പ്രവാചകനായ യൂത്തിഫ്രൊ പ്രോസ്പാൾടിയോസിനോട് (Εὑθύφρων Προσπάλτιος) ചോദിക്കുന്നു "ദൈവം ആജ്ഞാപിച്ച കാര്യങ്ങൾ ആയത് കൊണ്ടാണോ അവ സദാചാരമായത് അതൊ അത് സദാചാരമായത് കൊണ്ടാണോ അക്കാര്യങ്ങൾ ദൈവം മനുഷ്യനോട് ആജ്ഞാപിച്ചത്";
സുപ്രസിദ്ധ ഓസ്ട്രേലിയൻ സദാചാര തത്ത്വശാസ്ത്രജ്ഞനായ പീറ്റർ സിങ്ങർ ഈ വിഷയത്തിലുള്ള സോക്രറ്റീസിന്റെയും പ്ലേറ്റോയുടെയും നിലപാടുകളെ ഇപ്രകാരം വിശദീകരിച്ചു “ ചില ഈശ്വരവിശ്വാസികൾ പറയും മതവിശ്വാസമില്ലാതെ സദാചാരമുണ്ടാവില്ല കാരണം ദൈവം അംഗീകരിച്ചതല്ലാതെ മറ്റൊന്നും നല്ല കാര്യങ്ങളല്ല എന്ന്.
എന്നാൽ പ്ലേറ്റോ രണ്ടായിരത്തിലധികം വർഷങ്ങൾക്ക്മുൻപു ഇപ്രകാരത്തിലുള്ള വാദങ്ങളെ ഖണ്ഡിച്ചതിങ്ങനെയാണ്
ദൈവം ചില പ്രവർത്തികളെ അംഗീകരിച്ചത് അവ നല്ലതായത് കൊണ്ടാണ് എങ്കിൽ അവ നല്ലതായത് വെറും ദൈവത്തിന്റെ അംഗീകാരത്തിന്റെ ബലത്തിലല്ല, മറിച്ച് ആ പ്രവർത്തികൾ സ്വതേ നല്ലവയായത് കൊണ്ടാണ്, അല്ലെങ്കിൽ നന്മ തിന്മ നിർണ്ണയങ്ങൾ പ്രത്യേക കാരണങ്ങളില്ലാതെയാണ്.
ഉദാഹരണത്തിനു ദൈവം പീഡനം അംഗീകരിക്കയും, അയൽക്കാരെ സഹായിക്കുന്നതിനെ തിരസ്കരിക്കയും ചെയ്യുകയാണെങ്കിൽ, പീഡനം നന്മയും, അയൽക്കാരെ സഹായിക്കുന്നത് തിന്മയുമാകും.
ചില ആധുനിക ദൈവ വിശ്വാസികൾ ഈ ആശയക്കുഴപ്പത്തിൽ നിന്നു രക്ഷപെടാൻ വേണ്ടി "ദൈവം നല്ലതാണ് അതിനാൽ ദൈവം നല്ലതല്ലാത്ത ഒന്നിനെയും അംഗീകരിക്കയില്ല" എന്ന നിലപാടെടുക്കാൻ ശ്രമിക്കുന്നതായി കാണാം.
ഇത് വീണ്ടും അവരെ സ്വയനിർമ്മിതമായ ഒരു ആശയക്കുരുക്കിൽ കൊണ്ടെത്തിക്കുന്നു.
ദൈവം നല്ലതാണെന്നുള്ള പ്രഖ്യാപനംകൊണ്ട് എന്താണവർ ഉദ്ദേശിക്കുന്നത് ?
ദൈവം ദൈവത്തിനെ നല്ലതായി കരുതുന്നുവെന്നോ?
” — പ്രയോജനവാദവും മതേതരധാർമികതയും
പത്തൊമ്പതാം നൂറ്റാണ്ടിലെ ഒരു സുപ്രസിദ്ധ സെക്കുലർ ചിന്തകനായ ചാൾസ് വാട്ട്സ് മനുഷ്യന്റെ പെരുമാറ്റചട്ടങ്ങളുടെ പ്രാഥമിക അവലംബം പ്രയോജനവാദമായിരിക്കണം എന്ന് വാദിച്ചു.
മതേതരത്വം ഇംഗ്ലീഷ് വിലാസം https://ml.wikipedia.org/wiki/Secularism
മതേതരത്വം എന്നത് പൊതുവിഷയങ്ങളിൽ മതത്തെ നിരാകരിക്കുന്ന ഒരു തത്വശാസ്ത്രമാണ് .
മതേതരത്വം എന്നർഥം വരുന്ന ഇംഗ്ലീഷിലെ secularism എന്ന പദം ലത്തീനിലെ saeculum -സിക്യുലം- എന്ന പദത്തിൽ നിന്ന് നിഷ്പന്നമായതാണ്.
മതേതരത്വം കൊണ്ട് ഉദ്ദേശിക്കപ്പെടുന്ന സങ്കീർണവും വിവിധോദേശ്യപരവുമായ നിലപാടുകളെ ലളിതമായ ഒരു നിർവചനത്തിലോ ചുരുങ്ങിയ ചില വാക്കുകളിലോ ഉൾക്കൊള്ളിക്കുക ശ്രമകരമാണ്.
പൂർവകാല മതേതരത്വവും ആധുനിക മതേതരത്വവും തമ്മിൽ രീതികളിലും നിലപാടുകളിലും ചില സാമ്യതകൾ ദർശിക്കാവുന്നതാണെങ്കിലും ഇന്നറിയപ്പെടുന്ന മതേതരത്വം മുഖ്യമായും ആധുനിക പടിഞ്ഞാറിന്റെ തൊട്ടിലിൽ പിറന്നതും പിന്നീട് പല സമൂഹങ്ങളിലുമായി വളർന്ന് വികസിച്ചതുമാണ് .
മനുഷ്യന്റെ യുക്തിയിലും ഭാഷയിലും മതവും അതിഭൗതിക ശാസ്ത്രവും ചെലുത്തുന്ന നിയന്ത്രണങ്ങളിൽ നിന്നുള്ള മോചനം എന്ന നിലയിലാണ് ആദ്യം മതേതരത്വം നിർവചിക്കപ്പെട്ടത്.
“സാംസ്കരികോദ്ഗ്രഥനത്തിന്റെ പ്രതീകങ്ങളെ മതം നിർണ്ണയിക്കുന്നത് തടയുക എന്നതാണ് അതിന്റെ ലക്ഷ്യം” “സമൂഹത്തിലെ എല്ലാ തലത്തിലുമുള്ള ചപലമായ അംഗത്വം അത് നീക്കി കളയുന്നു. അത് പൂർണ വളർച്ചയെത്തലും ഉത്തരവാദിത്തം ഏറ്റെടുക്കലുമാണ്. അംതപരവും ആത്മീയ ശാഷ്ത്രപരവുമായ താങ്ങ് നീക്കം ചെയ്യുകയും മനുഷ്യനെ സ്വന്തം കാലിൽ നിർത്തുകയുമാണ് അത് ചെയ്യുന്നത്” “പ്രകൃതിയെ മതകീയ അധിസ്വനങ്ങളിൽ നിന്ന് മോചിപ്പിക്കലാണത്” മാക്സ് വെമ്പർ എന്ന ജർമൻ സാമൂഹിക ശാസ്ത്രജ്ഞൻ പറയുന്നു
അതിന്ദ്രീയ ആശയത്തെ പ്രായോഗിക പരിജ്ഞാനത്തിൽ പരിമിതപ്പെടുത്തുകയും ധാർമികവും അസ്തിത്വസംബന്ധിയുമായ അറിവുകൾക്കാധാരമായി പരിഗണിക്കുന്നതിനെതിരെ മതേതര ചിന്തകന്മാർ നിരന്തരം സമരം നടത്തി.